**НЧ „ПРОБУДА-1948” С. ОРЯХОВЕЦ, ОБЩ. БАНИТЕ**

**Д О К Л А Д**

**За извършената дейност от НЧ „Пробуда-1948”**

**с. Оряховец, общ. Баните, обл. Смолян, през 2020 г.**

Народно читалище „Пробуда-1948” село Оряховец е център на културно-просветната дейност. Читалището ни е място, където хората общуват чрез изкуство и се занимават с творчество.

Въпреки трудната епидемична обстановка през 2020 година НЧ „Пробуда-1948” продължи да работи, като спазваше всички предписания и заповеди на властите. И през тази година продължихме да се развиваме, като съвременен ефективен център за удовлетворяване потребностите на населението свързани с духовното и културно израстване, приобщаването му към световното културно наследство и глобалното информационно общество.

Спазвайки нормативните документи, касаещи работата на народните читалища, изпълнявайки своите идеални цели и тази година трябва да направим равносметка на дейността си.

Ето каква е равносметката за отчетния период по дейности:

**БИБЛИОТЕЧНА**

Библиотеката разполага с 4085 тома книги, 7 бр. компютърни конфигурации, мултифункционално устройство, проектор с екран, 3 бр. от тях са предоставени по програмата „Глобални библиотеки, а 4 бр. са безвъзмездно предоставени от ФРМС – гр. София със съдействието на Демир Росенов Деянов. Библиотеката се посещава от лица от всички възрастови групи, но предимно от деца. През 2020 г. потребителите са 90, а общо посещенията са 658, раздадената литература е 210 тома, но повечето посещения в библиотеката са предимно за ползване на компютрите. През изминалата година не е закупувана нова литература.

**ХУДОЖЕСТВЕНА САМОДЕЙНОСТ**

**УЧАСТИЯ В ПРАЗНИЦИ НА НАРОДНОТО ТВОРЧЕСТВО**

Това е дейност свързана със запазване на обичаите и традициите, утвърждаване на националното самосъзнание и обогатяване на културния живот.

Културните изяви – са една важна част от читалищната дейност. Те дават шанс за изява на самодейците, занимаващи се с фолклор, които два пъти седмично репетират и се подготвят да се представят подобаващо. Не такава беше изминалата година. Заради епидемичната обстановка в страна групите към Читалището ни не можаха да се изявят. Не успяхме да участваме в празника на Община Баните – 6 май и другите родови срещи и събори, който се организираха и честваха през предходните години в Община Баните и съседни на нас общини.

Старт на празничните събития по традиция даваме със отбелязването на Бабин ден, на този ден организираме празнично веселие за всички баби.

На 01.03. Баба Марта посети ДГ „Веселин Маринов“ – група с. Оряховец и зарадва малките дечица с мартеници.

На 07.03. отбелязахме международния ден на жената , празника премина с много танци и песни.

На 08.03. обявиха първия заразен с KOVID – 19 в страната. По късно по заповед на министъра на здравеопазването прекратихме репетиции, празненства и мероприятия.

**СТОПАНСКА ДЕЙНОСТ**

Към 31.12.2020 г. в читалището членуват 56 члена. През изминалата година починаха трима от членове на читалището ни, един от тях бе председателят на читалището - Невен Дафинов Белчев.

Читалището няма собствена сграда. Библиотеката на читалището се помещава / под наем/ в сградата на кметство Оряховец.

През отчетния период бяха проведени три заседания на читалищното настоятелство и три общи събрания на членовете на читалището по въпроси касаещи читалищната дейност, на които се вземаха конкретни решения, отчитаха се изпълненията на взетите решения, правеше се обсъждане на бюджета и неговото изпълнение.

**ИЗВОДИ:** Отчитаме, че постигнатото през 2020 година е малко, но поради епидемичната обстановка нямахме възможност да се работи за по - добри резултати.

Не на последно място искаме да благодарим на всички самодейци, които абсолютно безвъзмездно участват във всички мероприятия, винаги се отзовават с каквото могат в името на читалищното дело.

Благодарим и на всички членове на читалището, жители и гости на селото, които присъстват на нашите празници и ни подкрепят морално в това наше дело.

Благодаря за вниманието!

ИЗГОТВИЛ: /А. Металова/

ПРЕДСЕДАТЕЛ: /С. Василева/